**נעם חורב** (נולד ב-23 בנובמבר 1983) הוא פזמונאי, משורר, מחזאי וסופר ישראלי, זוכה פרסי אקו"ם.

ביוגרפיה
--------

נעם חורב נולד וגדל בעפולה, הצעיר משלושת ילדיהם של עמירם ואורה (סמירה). אביו גדל בקיבוץ עין כרמל, ואימו עלתה עם משפחתה מעיראק וגדלה במעברת פרדס חנה. בעקבות לידה שהסתבכה, נולד עם יד ימין משותקת. לאחר טיפולים אינטנסיביים חזרה ידו לתפקד, וזו היד שבה הוא כותב. בגיל 24 עבר לתל אביב, כשחלומו הגדול ביותר היה לכתוב שירים לאמנים. בתחילת דרכו - היה מחכה לאמנים בסיום הופעות, כדי למסור לידם מחברות שירים שכתב.

השיר הראשון שכתב חורב ויצא לאור היה השיר "הוכחה" בביצוע מירי מסיקה באלבום "חדשות טובות" (2010). באותה שנה, נבחר השיר "מילים" שכתב להראל סקעת לייצג את ישראל באירוויזיון 2010. השיר העפיל לגמר התחרות וזכה בשלושת פרסי מרסל בזנסון: פרס יוצרי התחרות, פרס העיתונאים ופרס הפרשנים.

בשנת 2011, זכה בשני פרסי אקו"ם: פרס ע"ש אמיתי נאמן לעידוד פרסום היצירה למחבר, ופרס אקו"ם להישג השנה לשיר "כשאחר". בשנת 2012, זכה נעם חורב בתואר "המחבר הבכיר" – תואר שניתן ליוצר שכתב הכי הרבה שירים למצעדים השנתיים. באותה השנה נכנס לרשימת המחברים המושמעים ביותר בישראל על פי נתוני אקו"ם יחד עם יוצרים כמו אהוד מנור, יענקלה רוטבליט, אביב גפן, עידן רייכל ונעמי שמר.

חורב כתב את ספר הילדים "לציונה יש כנף אחת" המבוסס על סיפור לידתו. הספר יצא לאור בשנת 2011, הפך לרב-מכר והגיע ל"מהדורת זהב", לאחר שנמכרו מעל ל-20,000 עותקים ממנו. בהמשך, הוא אף עובד להצגת ילדים בתיאטרון "הקיבוץ".

במסגרת "חג המחזמר" בשנת 2015 הועלתה ההצגה "הזמיר" שכתב חורב. זהו מחזמר ישראלי מקורי בכיכובו של צחי הלוי, עליו זכה בחורב פרס הכותב המצטיין מטעם אקו"ם.

חורב שימש יועץ אמנותי בפרויקט "שיר וזיכרון 2016" - פרויקט בשיתוף רשת ג', ynet ולינקטון לציון יום הזיכרון לחללי מערכות ישראל.

ביוני 2018 הוצגה לראשונה תערוכת "שיר על קיר", שחשפה אינטרפרטציה אישית של עשרות אמנים מתחומים שונים לשיריו של נעם חורב דרך יצירות ציור, פיסול ועיצוב.

חורב ב-2014
באוגוסט 2019 הועלה בתיאטרון הבימה המחזה "אביב מתעורר" שחורב כתב לו את כל שיריו. חודש אחר כך יצא לאור ספרו השני, אך הראשון למבוגרים, "טיוטה של אושר", שמאגד טקסטים ושירים שכתב במהלך השנים.

במרץ 2020, בעקבות התפרצות נגיף הקורונה בישראל, כתב את המילים ל"שיר עידוד" בהפקת תיאטרון הבימה. באותה שנה, יצא לאור ספרו השלישי (השני לילדים), "טביעת האצבע של איל".

באוגוסט 2021 יצא לאור האלבום "מתנות קטנות - שירים לקטנים ולגדולים" שיצר רמי קלינשטיין עם חורב. האלבום כולל 12 שירים חדשים ומלווה בסדרת ילדים בהשתתפותם של אמנים רבים.

בעשור השלישי של המאה ה-21, חורב מעלה את המופע "נעם חורב - הסיפורים מאחורי השירים".

ב-5 בפברואר, במהלך מלחמת חרבות ברזל, יצא השיר "מחר זה ייגמר", שיתוף פעולה של חורב והמוזיקאי לורן פלד, שמציג בטקסט את המציאות הישראלית הקשה - בין סבבי לחימה, למבצעים צבאיים ולמלחמות שבה נופלים רבים, על ציר הזמן ממלחמת המפרץ ועד לאירועי ה-7 באוקטובר ומלחמת חרבות ברזל. בקליפ שיצא לשיר מופיעים לצד פלד וחורב גם נשים, בנות משפחות חטופים ובנות משפחות שכולות, ובהן: איריס חיים, אימו של יותם חיים, שנורה בשוגג ברצועת עזה בידי חיילי צה"ל, מרים פרץ, ששני בניה, אוריאל ואלירז פרץ, נהרגו בדרום לבנון ובעזה, ועמית פרקש, שאיבדה את אחיה, סרן תם פרקש, בהתרסקות מסוק במלחמת לבנון השנייה.

חורב כתב מאות שירים לאמנים מכל גוני הקשת של המוזיקה הישראלית. רבים משיריו זכו להצלחה, כגון: "מתנות קטנות" (ששר רמי קלינשטיין), "כשאחר", "היא לא את", "אני מקווה", "בסוף כל יום" (בביצוע אייל גולן), "אישה חרסינה" (מירי מסיקה), "אהבה למרחקים ארוכים" (גלי עטרי), "שאריות מעצמי" (שיר לוי), "סתם שני אנשים" (רוני דלומי), "הראשונה" (משה פרץ), "אם תרצי" (ליאור נרקיס), "כמה עוד דרכים" (הראל סקעת), "חבר של פעם" (ריטה), "אחותי" ו"אוויר" (שירי מימון), "כנפיים" ו"הם אומרים לי" (עדי ביטי), "לרדת בתחנה" ו"אפילו לדקה" (שירה לוי).

חיים אישיים
-----------

חורב יצא מהארון בגיל 23, ובשנת 2019 נישא בליסבון לבן זוגו, חיים יניב.

פרסי אקו"ם והישגים נוספים
-------------------------

* 2010 – אירוויזיון 2010: פרס יוצרי התחרות, פרס העיתונאים ופרס הפרשנים על השיר "מילים" שכתב.
* 2011 – פרס ע"ש אמיתי נאמן לעידוד פרסום היצירה למחבר. פרס אקו"ם להישג השנה לשיר "כשאחר".
* 2012 – תואר "המחבר הבכיר" - תואר הניתן לפזמונאי שכתב הכי הרבה שירים במצעדים השנתיים של אותה שנה.
* 2014 – פרס אקו"ם לשיר "מתנות קטנות" שכתב לרמי קלינשטיין בקטגוריית "מצעד ריקודי העם".
* 2015 – פרס מטעם אקו"ם על כתיבת המחזמר "הזמיר" במסגרת "חג המחזמר".
* פרס מטעם אקו"ם לשיר "היא לא את" שכתב לאייל גולן ב"מצעד ריקודי העם השנתי".
* 2017 – מהדורת זהב לספר הילדים פרי עטו, "לציונה יש כנף אחת".

ספריו
-----

* (2017) לציונה יש כנף אחת, איור: ריקי מוספי (ספר ילדים)
* (2019) טביעת האצבע של איל, איור: עידן ברזילי (ספר ילדים)
* (2020) טיוטה של אושר (שירה)
* (2021) מתנות קטנות - שירים לקטנים ולגדולים, איור: ריקי מוספי (ספר ילדים)
* (2022) שמש בצנצנת (שירה)
* (2024) גלידה בחורף, איור: קסניה סובה (ספר ילדים)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **נעם חורב** |
| ויקישיתוף תמונות ומדיה בוויקישיתוף: **נעם חורב** |

* אתר האינטרנט הרשמי של נעם חורב
* נעם חורב, ברשת החברתית פייסבוק

* נעם חורב, במיזם "אישים" לתיעוד היצירה הישראלית

* נעם חורב, באתר MusicBrainz (באנגלית)

* נעם חורב, דף שער בספרייה הלאומית
* אילן לוקאץ', ‏כך הפך נועם חורב מעפולה לאחד הפזמונאים החשובים בישראל, באתר ‏מאקו‏, 20 בספטמבר 2013
* הערוץ של "סדנת הכתיבה והפזמונאות של נעם חורב", באתר יוטיוב
* נעם חורב מקבל את פרס אקו"ם לעידוד פרסום היצירה 2012, סרטון באתר יוטיוב
* הפזמונאי זוכה 2 פרסי אקו"ם - נעם חורב בתכנית "רעש מקומי", סרטון באתר יוטיוב
* "בקיצור, התחלתי לכתוב שירים" – נעם חורב מספר על דרכו כפזמונאי, סרטון באתר יוטיוב
* חנן ברנדס, כבר לא מתבייש להצליח: ריאיון עם נעם חורב, באתר nrg מעריב, 25 באפריל 2014
* "האיש מאחורי המילים", כתבה מתוך "מהדורת הצפון" בשיתוף חדשות ערוץ 2
* ביקורת על ספר הילדים של נעם חורב – "לציונה יש כנף אחת" מתוך "ארמון הספרים"
* מיכאל הנדלזלץ, "הזמיר": כנראה שהתמזרחתי, באתר הארץ, 11 בדצמבר 2015
* אהוד מקסימוב, ‏מכונת הלהיטים: הפזמונאי נועם חורב כובש יעדים, בעיתון מקור ראשון, 25 ביוני 2018
* אתר למנויים בלבד  אמיר קמינר, המתנות הקטנות של נעם חורב, באתר "ידיעות אחרונות", 11 בדצמבר 2018
* אילנה שטוטלנד, ‏מנטע ברזילי עד ריטה: הכותב נעם חורב חושף את הסודות מאחורי הלהיטים, באתר מעריב אונליין, 25 במרץ 2019
* שיר זיו, נעם חורב: "אמא לילד חולה אמרה לי שכשהיא עצובה, היא פותחת את הספר שלי", באתר ישראל היום, 27 בינואר 2022
* 

**טורים שכתב:**

* נעם חורב, סדר פסח דומם של ילדים שלא ימצאו אפיקומן, באתר ynet, 4 במאי 2014
* נעם חורב, ילד אחד, שני קברים ימינה, באתר ynet, 15 באפריל 2013
* נעם חורב, אמא של גיא עדיין מתגעגעת, באתר ynet, 25 באפריל 2012
* נעם חורב, אפשר למות פעמיים, באתר ynet, 9 במאי 2011
* "שיר הנפש", על איסור האזנה לזמרים הומוסקסואליים, באתר nrg, ‏12 בנובמבר 2012
* לא הייתי שם, באתר ynet, 2 באוגוסט 2009

הערות שוליים
------------

1. 1 2  פוסט ליום המשפחה, בעמוד הפייסבוק של נעם חורב, 11 בינואר 2021
2. ↑   שיר עידוד, בביצוע התיאטרון הלאומי הבימה, סרטון באתר יוטיוב
3. ↑  מערכת חדשות 12, ‏שיר המלחמה שהוציאו משפחות החטופים והמשפחות השכולות: "מחר זה ייגמר", באתר ‏מאקו‏, 5 בפברואר 2024  
 מחר זה ייגמר / Tomorrow It Will End - לורן פלד ונעם חורב, וידאו קליפ של השיר באתר יוטיוב (אורך: 04:06)
4. ↑  נעם חורב, ‏"לא ככה דמיינו את הרגע המרגש בחיינו", באתר ‏מאקו‏, 10 במאי 2019.
5. ↑  נעם חורב, ‏החיים עצמם: הצעת נישואין קצת אחרת, באתר ‏מאקו‏, 18 בינואר 2019
6. ↑  פינקו, ניצן (2024-04-11). "נעם חורב: "לא הייתי מגדל את הילדה שלי בשום מקום אחר"". *Ynet*. נבדק ב-2024-04-12.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312183205171
* ISNI: 0000 0004 0258 9154
* MusicBrainz: d3d4b6cf-39da-4a24-b6c2-1ad341d93b51
* VIAF: 298343945
* WorldCat: viaf-298343945

 |